2025.gada 27.augustā Saistošie noteikumi Nr.SN\_\_\_/2025

Apstiprināti ar Olaines novada pašvaldības domes 2025.gada 27.augusta sēdes lēmumu (12.prot., \_\_.p.)

**Grozījums Olaines novada pašvaldības domes 2024.gada 27.decembra saistošajos noteikumos Nr.SN23/2024 “Par pašvaldības atbalstu sporta veicināšanai Olaines novadā”**

Izdoti saskaņā ar Pašvaldību likuma

44.panta otro daļu

Izdarīt Olaines novada pašvaldības domes 2024.gada 27.decembra saistošajos noteikumos Nr.SN23/2024 „Par pašvaldības atbalstu sporta veicināšanai Olaines novadā”” (turpmāk – noteikumi) (“Latvijas Vēstnesis”, 2025/9.8) šādu grozījumu:

papildināt noteikumus ar VIII. nodaļu “Noslēguma jautājums” šādā redakcijā:

“**VIII. Noslēguma jautājums**

48. Finansiālais atbalsts, kas piešķirts saskaņā ar Noteikumu 28. un 29.punktu, uzskatāms par neapliekamu ienākumu atbilstoši likuma “Par iedzīvotāju ienākumu nodokli ” 9.panta pirmās daļas 10.punktam.”

Domes priekšsēdētājs A. Bergs

**Paskaidrojuma raksts**

**Olaines novada pašvaldības domes 2025.gada 27.augusta saistošajiem noteikumiem Nr.SN\_\_\_/2025 “Grozījums Olaines novada pašvaldības domes 2024.gada 27.decembra saistošajos noteikumos Nr.SN23/2024 “Par pašvaldības atbalstu sporta veicināšanai Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Pamatojoties uz Pašvaldību likuma 44.panta otro daļu, sagatavots saistošo noteikumu projekts “Grozījums Olaines novada pašvaldības domes 2024.gada 27.decembra saistošajos noteikumos Nr.SN23/2024 “Par pašvaldības atbalstu sporta veicināšanai Olaines novadā”” papildina noteikumus ar VIII. nodaļu “Noslēguma jautājums” šādā redakcijā:  “VIII. Noslēguma jautājums  48.Finansiālais atbalsts, kas piešķirts saskaņā ar Noteikumu 28. un 29.punktu, uzskatāms par neapliekamu ienākumu atbilstoši likuma “Par iedzīvotāju ienākumu nodokli” 9.panta pirmās daļas 10.punktam.”  Noteikumu grozījumu mērķis ir raksturot finansiālo atbalstu, kas piešķirts saskaņā ar noteikumu 28. un 29.punktu. |
| 2. Fiskālā ietekme uz pašvaldības budžetu | Pašvaldības finansiālā atbalsta kopējo summu Dome nosaka kārtējā gada budžetā. Palielināta ietekme uz budžetu nav plānota. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Ar saistošiem noteikumiem:   1. ietekme uz vidi – nav paredzēta, 2. ietekme uz uzņēmējdarbības vidi pašvaldības teritorijā – veicinās uzņēmējdarbības aktivitātes, jaunu sporta klubu veidošanos un esošo sporta klubu attīstību un izaugsmi. |
| 4. Ietekme uz administratīvajām procedūrām un to izmaksām | Nav. |
| 5. Ietekme uz pašvaldības funkcijām un cilvēkresursiem | Saistošo noteikumu izpildes nodrošināšanai nav plānots palielināt darba vietu skaitu. |
| 6. Informācija par izpildes nodrošināšanu | Saistošo noteikumu izpildē iesaistītas: Olaines novada pašvaldības iestāde “Olaines Sporta centrs”, Olaines novada pašvaldības Sporta komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu grozījums ir piemērots iecerētā mērķa sasniegšanas nodrošināšanai.  Saistošie noteikumi izdošanas pamatojums ir atbilstošs augstākstāvošiem normatīvajiem aktiem. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts izskatīts Finanšu komitejā. Sabiedrības viedokļa apzināšanai saistošo noteikumu projekts ievietots pašvaldības oficiālajā tīmekļvietnē www.olaine.lv, pašvaldības sociālo kontu tīmekļvietnē www.facebook.com no 2025.gada 18.jūlija līdz 2025.gada 1.augustam.  Par saistošo noteikumu projektu pašvaldībā priekšlikumi nav saņemti. |

Domes priekšsēdētājs  A. Bergs